Dialett ortes
El dialett ortes l'è on dialett foggian de la lengua napoletana. L'è parlaa a Orta Noeuva e in di canton arent.

Letteratura 
I primm us letterari del dialett ortes gh'è staa grazia al Potito di Pietro (1935-2019), docent de scoeula de la città e member de la ministrazion comunala in tra i agn '70 e i agn '90. In del giornalin de la soa scoeura el publegava di fiab e di cunt in ortes.

In del 2004 a l'è publegaa Steve na vote, 'na recoeulta de 30 fiabb de la zona de Orta Noeuva, seguii di Cunt del Venerdì Sant.

In del 2013 a l'è publegaa el dizionari del dialett ortes.

Caratteristegh
El dialett ortes l'è part de la lengua napoletana, donca el gh'ha in comun cont el napoletan quasi tutta la struttura lenguistega intrega.

Vocaj
In ortes la "e" la pò vess muta o sonora, e la "a" la pò vess anca velarizada.

In del dizionari del dialett ortes, la a velarizada l'è rapresentada da la lettera "å", la e muta da la "e" e la e sonora da la "é".

Consonant
La b al inizi de parola l'è semper doppia. Olter consonant ch'i pòden vess doppi all'inizi de la parola hinn:
d
g
z

L'ortes el gh'ha anca el son sc de "scenza". In del dizionari l'è representaa da "š", ma se gh'è la dopia "s" 'l se scriv "ssc"

Differenz cont el foggian cittadin 
El dialett ortes el dopera pussee del foggian la "g" dolza, ad esempi "Agg fat", che in lombard voeur dì "hoo faa", a Orta Noeuva l'è parnonziaa cont la "g" dolza, a Foggia con la "g" dura.

In del dialett de Foggia, la "a" velarizada l'è pussee spantegada e doperada che in del dialett de Orta Noeuva.

Gh'hinn anca di differenz de gener di paroll, compagn de zinne ("canton") che a Orta a l'è femminin, a Foggia mascolin.

Esempi de dialett

Dizionari 
Dizionario dialettale ortese, 2013, del Potito di Pietro

Riferiment 
Una parola, un perché: mbusse. Puntata 1
Ciao Potito Di Pietro, se ne va il più grande cultore del dialetto ortese

Bibliografia 
Dizionario dialettale ortese, 2013, del Potito di Pietro

Dialett de la lengua napoletana